b'\n_START_ARTICLE_\nAokigahara\n_START_PARAGRAPH_\nAokigahara (\xe9\x9d\x92\xe6\x9c\xa8\xe3\x83\xb6\xe5\x8e\x9f na japanskom), poznata i kao \xc5\xa0uma samoubojstava ili More drve\xc4\x87a (\xe6\xa8\xb9\xe6\xb5\xb7, transliterirano kao D\xc5\xbeukai), \xc5\xa1uma koja se nalazi u sjeverozapadnom podno\xc5\xbeju planine Fuji i zauzima 35 kvadratnih kilometara. \xc5\xa0uma sadr\xc5\xbeava brojne kamenite i ledene pe\xc4\x87ine od kojih su neke i atraktivna turisti\xc4\x8dka odredi\xc5\xa1ta. S obzirom na to da visoka gusto\xc4\x87a drve\xc4\x87a u \xc5\xa1umi sprje\xc4\x8dava vjetar i da u \xc5\xa1umi nema gotovo uop\xc4\x87e \xc5\xbeivotinja, sama \xc5\xa1uma je izuzetno tiha._NEWLINE_\xc5\xa0uma ima povijesnu povezanost s demonima iz japanske mitologije. Ova je \xc5\xa1uma tako\xc4\x91er i popularno mjesto za samoubojstva. U 2010. godini je u njoj izvr\xc5\xa1eno \xc4\x8dak 54 samoubojstava unato\xc4\x8d brojnim znakovima na engleskom i japanskom koji pozivaju posjetitelje da si ne oduzmu \xc5\xbeivot.'